o
Jaffa mainitaan monta kertaa Uudessa testamentissa.
Ensimmäisen kerran Jaffa mainitaan, -
kun profeetta Joona lähetettiin Niniven kansan luo.
Hän lähti Jaffasta.
Hän ei halunnut mennä. Hän palasi Jaffaan ison kalan vatsassa.
Jaffa oli portti muihin maihin. Se oli satamakaupunki.
Se on yhä satama. Uskoakseni se on maailman vanhin toimiva satama.
Jaffa oli muinoin Israelin tärkein satama.
Jaffa on taiteilijan paratiisi.
Sana "jaffa" merkitsee "kaunis".
Jaffa on kaunis kaupunki aivan Välimeren rannalla.
Se sijaitsee kukkulalla, josta on näkymä Tel Aviviin ja Välimerelle.
Se on ollut aina kiinnostava paikka, -
joka on aina kiehtonut ihmisiä, kuten Napoleonia.
Jaffassa kiehtoo sen kauneus ja strategisesti suotuisa sijainti.
Monet asiat Jaffassa vetävät ihmisiä puoleensa.
Jaffa on taiteilijoiden suosima asuinpaikka.
Jaffan kaupungissa asuu paljon taiteilijoita.
Tällä alueella on taidekoulu.
Sen nimi on Avni-taidekoulu.
Kaupungissa on kehystämöitä, taidekauppoja ja gallerioita.
Alueella on teatteri.
Täällä on ihanteellista julistaa evankeliumia taiteilijoille.
Näkynäni on voittaa alueen taiteilijat Jeesukselle.
Jaffan merkitys israelilaisille piilee ehkäpä siinä, -
että juutalaiset ja arabit asuvat täällä yhdessä.
Jaffassa asuu nykyään vain noin 20 000 arabia.
Se on silti iso yhteisö.
Arabit asuvat läheisessä yhteydessä juutalaisten kanssa.
Monin paikoin juutalaiset ja arabit asuvat samoilla alueilla.
Juutalaiset ja arabit käyvät samoja kouluja.
Se on melko ainutlaatuista Israelissa.
Seurakunnassamme on arabeja ja juutalaisia, -
samoin kuin seurakunnissa yleensä.
Otamme vakavasti sen, -
että me voimme olla osoituksena siitä, mitä Jeesus tuli tekemään.
Itse näen, että Jeesuksen tärkeä tehtävä on sovittaa meidät -
toinen toistemme kanssa.
Israelissa arabien ja juutalaisten välinen rauha -
on ratkaiseva osoitus siitä, mitä Messias saa aikaan meissä.
Synnyin Bostonissa, USA:ssa, juutalaisperheiseen.
1970-luvulla päätin muuttaa Israeliin.
Halusin auttaa juutalaisen kansakunnan rakennustyössä.
Asuin kibbutsilla ja palvelin Israelin armeijassa.
Muutin asumaan Siinain erämaahan.
Elin beduiinien, autiomaan paimentolaisten, parissa.
Joku antoi minulle siellä Raamatun.
En ollut aiemmin lukenut Uutta testamenttia.
Erämaassa ei ollut muuta lukemista.
Aloin kiinnostua Uudesta testamentista.
Oivalsin, että Jeesus oli juutalainen.
Olin kasvanut juutalaisperheessä. Kävimme synagogassa.
Opin heprean kielen ja kaiken juutalaisuudesta.
Luin Vanhan testamentin eli heprealaiset Kirjoitukset.
Emme nähneet, että Jeesus oli juutalainen -
ja että Uuden testamentin kirjoittajat olivat juutalaisia.
Se oli minulle uusi asia.
Vuonna 1980 Egyptin presidentti Sadat tuli Jerusalemiin.
Israel solmi rauhan Egyptin kanssa.
Israel antoi Siinain niemimaan Egyptille.
Minun piti muuttaa. Tulin Tel Aviviin.
Tulin Beit Immanuelin seurakuntaan Jaffaan.
Tapasin ryhmän juutalais- ja arabinuoria, -
jotka olivat tulleet tuntemaan Jeesuksen Messiaana.
He kokoontuivat seurakuntana.
Oli hienoa olla mukana.
Tapasin seurakunnassa tulevan vaimoni, Michaellan.
Kuuluimme nuorten ryhmään.
Nuoret alkoivat rakastua yksi kerrallaan.
Vuoden sisällä täällä oli yhdeksät häät.
Se oli ihanaa aikaa.
Kasvoin seurakuntayhteydessä. Menin naimisiin. Kävin kasteella.
Osallistuin pienryhmän toimintaan.
Pidin vaimoni kanssa pyhäkoulua. Olimme ylistysryhmässä.
Vuonna 1986 tai -87 minua pyydettiin pastoriksi.
Olin ensimmäinen israelilainen pastori.
Aiemmin työtä olivat johtaneet ulkomaalaiset.
Näin oli monissa Israelin seurakunnissa.
Ne olivat ulkomaalaisten lähetystyöntekijöiden perustamia.
He olivat omistautuneet arabien ja juutalaisten evankelioinnille.
Entiset pastorit olivat palvelleet uskollisesti ja pitkään.
He olivat olleet täällä 35 vuotta. Heidän lapsensa kasvoivat täällä.
Tuli aika luovuttaa johtotehtävät paikallisille uskoville, -
jotka puhuivat hepreaa.
Mieheni ja minä olemme toimineet vastuutehtävissä lähes 30 vuotta.
Olen hänen vaimonsa.
Jaamme kaiken. Rukoilemme yhdessä seurakunnan puolesta.
Meillä on yhteinen näky seurakunnasta.
Minun tehtäväni on pikemminkin tukea.
Meillä on neljä lasta.
Olen kasvattanut neljä lasta tänä aikana.
Nyt kun lapset ovat kasvaneet aikuisiksi, -
minulla on enemmän aikaa panostaa omiin lahjoihini.
Tämä on seurakuntamme naisten vuonna 1986 tekemä taideteos.
Seurakuntamme kaikki naiset pitivät ompelemisesta.
Jokainen valitsi Raamatusta jakeen, ensimmäinen oli 1. Moos. kirjasta.
Kävimme läpi Raamatun aina Ilmestyskirjaan asti.
Ompelimme tilkut yhteen.
Seinävaate on ollut seurakunnassamme siitä lähtien.
Tässä on Jaffa, kertomus Joonasta ja valaasta.
Tämä on kertomus Ruutista.
Tämäkin on Jaffasta. Tässä on Jaffan kellotorni.
Tässä on Juudan leijona.
Tässä on Jaakob pilkullisen ja yksivärisen karjan kanssa.
Minä tein tämän.
Siinä lukee hepreaksi "Immanuel".
Reunoilla on Jaffan kaupunki.
Keskellä on Daavidin tähti ja värit.
Siinä on profeetallinen viesti, että Jeesus on tulossa takaisin.
Olen aina ollut rukouksen ihminen.
Minulla on profeetallista näkökykyä seurakuntaa varten.
Se tulee esiin taiteessani ja musiikissani.
Yritän löytää keinoja, joilla voin auttaa seurakuntaa -
taiteen ja musiikin kautta.
Usein se tulee esiin tanssin kautta.
Teimme lasten CD-levyn. Tein siihen kaikki laulut.
Teimme myös toisen CD-levyn, jossa soitin huilua.
Se oli enemmänkin profeetallista musiikkia.
Sellaista teen.
Israelin messiaanisessa elämässä ihanaa on se, -
että täällä voi kokea todellista yhteyttä.
Minut kastettiin ja vihittiin avioliittoon tässä huoneessa.
Meillä on neljä lasta.
Lapsemme ovat kasvaneet tässä seurakunnassa.
Ystävämme tulevat tästä seura- kunnasta ja muista seurakunnista.
Elämämme on niin yhtä seurakunnan kanssa, -
että meidän oli puolisoina luonnollista ryhtyä palvelutyöhön.
Tämä on perheemme. Meillä ei ole täällä muuta perhettä.
Kun tulimme uskoon, biologinen perheemme katkaisi välit meihin.
Isäni sanoi, etten ole enää hänen poikansa.
Hän kielsi minulta perinnön.
Minun piti valita, seuraanko Jeesusta -
ja luovunko sen seurauksena kaikesta.
Minulle oli selvää, että annan elämäni Messiaalle, -
joka luopui omasta elämästään minun tähteni.
Löysin elämäni Jeesuksesta. Hänestä tuli elämäni tärkein asia.
Messiaanisesta seurakunnasta tuli perheeni, veljiäni ja sisariani.
Se ei aina ole mutkatonta, kuten ei luonnollisissakaan perheissä.
On ristiriitoja ja pulmatilanteita.
On silti siunaus kuulua tähän seurakuntaan.
Tämä on historiallinen rakennus.
Yhteisö liittyy aikakauteen, -
jona juutalaiset uskovat alkoivat palata Israeliin 1800-luvun lopussa
Eräs venäläinen paroni pakeni Venäjältä Israeliin -
1800-luvun lopussa.
Hän rakensi tämän talon. Hän oli Messiaaseen uskova.
Hän rakensi sairaalan, -
jossa hoidetaan vähäosaisia arabeja ja juutalaisia.
Hän keskittyi auttamaan ja kehittämään maata, -
kun juutalaiset alkoivat muuttaa takaisin Israeliin.
Varhaiset siionistit tapasivat paronin rakentamissa puutarhoissa.
Talossa toimi myöhemmin myös hotelli.
Taloon liittyy paljon varhaisten siionistien historiaa.
Järjestämme historialuentoja.
Perintömuseo esittelee varhaisen siionismin historiaa.
Yliopistoista käy tutkijoita.
Täällä vierailee historiasta kiinnostuneita ryhmiä.
Koko maasta vierailee ryhmiä tutustumassa historiaan.
Meillä käy koululaisryhmiä.
Se on oiva tilaisuus olla osa yhteisöä -
ja kertoa historiasta.
Israelilaisilla on yhteinen historia.
Beit Immanuelin historiassa kiehtoo etenkin se, -
että pakanakristityt, jotka rakastivat juutalaisia, -
palvelivat heitä ja auttoivat heitä palaamaan -
ja jälleenrakentamaan maata.
Monet eivät tiedä sitä.
On etuoikeus ja kutsumuksemme auttaa juutalaisia ymmärtämään se.
Toivomme, että työmme murtaa joitakin ennakkokäsityksiä, -
joita on kristittyjen ja juutalaisten välillä.
Ennakkoluuloihin on pitkälle historiaan ulottuvia syitä.
Ihmisten on kuultava myös toisenlaisia kertomuksia, -
jotka voivat eheyttää.
Haluamme antaa juutalaisille mahdollisuuden -
tutustua Uuteen testamenttiin.
Uusi testamentti on koko ihmiskunnan tärkein kirja.
Uutta testamenttia on julkaistu, käännetty ja jaettu enemmän -
kuin mitään muuta kirjaa ihmiskunnan historiassa.
Sen kirjoittivat juutalaiset täällä Israelissa.
Siltikään juutalaiset eivät lue sitä.
Koemme vahvasti, että kutsumuksemme tai tehtävämme -
on tuoda juutalaisia lähemmäs Uuden testamentin kirjoituksia.
Haluamme heidän ymmärtävän, mitä evankeliumissa sanotaan.
Jokaisen on tehtävä uskonasioissa oma valinta.
Toivomme, että he valitsevat Messiaan, -
mutta emme manipuloi tai pakota ketään uskomaan.
Rakennamme siltaa juutalaisten ja UT:n kirjoitusten välille.
UT:n kirjoituksethan ovat muovanneet ihmiskuntaa.
Täällä toimii myös majatalo.
Tämä oli Israelin ensimmäisiä hotelleja.
Tässä oli hotelli Park. Naapurissa toimi hotelli Jerusalem.
Majatalo on meille hieno mahdollisuus.
Meillä käy vierailijoita Israelista ja kaikkialta maailmasta.
Täällä työskentelee vapaaehtois- työntekijöitä eri maista.
Tämä onkin kutsu kaikille vapaaehtoistyöstä kiinnostuneille.
Meillä on nuoria Euroopasta ja Etelä-Amerikasta, kaikkialta.
He työskentelevät tavallisesti 3 - 12 kuukautta.
He auttavat majatalon tehtävissä.
Majatalossa käy vieraita Israelista ja muista maista.
Saamme osoittaa vieraanvaraisuutta.
Voimme luoda ilmapiirin, joka on avoin ja kotoisa.
Ihmiset voivat tutustua historiaan ja uskoomme.
Vapaaehtoiset ovat mukana yhteisömme kaikissa toiminnoissa -
ja ympäröivän alueen elämässä.
Tulen Etelä-Afrikasta.
Olen ollut aiemmin Israelissa kibbutsilla.
Tulin Beit Immanueliin tekemään harjoittelujaksoa.
Seurakuntani lähettää minut tämän jälkeen Egyptiin.
Perustamme Egyptiin aseman, jossa palvelemme ihmisiä.
Olen täällä oppimassa palvelemaan ja toimimaan uskovien ryhmässä.
Olen oppinut paljon yhteiselosta muiden kanssa.
Olen joutunut hyväksymään, -
että on erilaisia mielipiteitä ja erilaisia heikkouksia.
Olen myös oppinut, että muissa on vahvuuksia, joista voi oppia
Tämä on hieno paikka.
Pidän erityisesti sapatinaaton jumalanpalveluksesta.
On hienoa nähdä, miten seurakunta kokoontuu.
On kiva kuunnella saarnoja.
Saarnat tulkataan englanniksi ja venäjäksi.
Alue on hieno. Se on lähellä rantaa.
Työssä saan auttaa Beit Immanuelin seurakuntaa.
Palvelutyö auttaa ihmisiä.
On mukavaa kävellä Vanhassakaupungissa.
Siellä on paljon ihmisiä. Kahvilat ja ravintolat ovat avoinna.
Rannat ovat kauniita.
Sinne on vain viiden minuutin kävelymatka.
Sijainti on ihanteellinen lähellä Tel Avivin trendikkäitä alueita.
Se on hienoa.
Juutalaiset paluumuuttajat ovat monista eri maista.
He toivat mukanaan eri kulttuureja, tapoja ja kieliä.
Todellisen yhteyden aikaansaaminen on iso haaste.
Se ei ole pelkkää kokoontumista kerran viikossa.
Se on helppo osa.
Vaikeampaa on murtaa etniset, rodulliset ja kulttuuriset rajat -
ja luoda todellinen ja tarkoituksellinen yhteisö.
Toiseksi suurin haaste on -
voittaa kristinuskon 2000-vuotinen historia, -
joka on ollut juutalaisten kannalta usein tuhoisa.
On haastavaa avata ihmisten sydämet ja mielet -
näkemään Jeesuksen todellisuus.
Ei ole helppoa olla Messiaaseen uskova juutalainen.
Sitä tulee usein väärinymmärretyksi -
niin kristittyjen kuin juutalaistenkin keskuudessa.
Meidät yritetään usein lokeroida.
Israelissa meitä kutsutaan kultiksi.
Meitä pidetään ääriryhmänä, -
joka ei kuulu yhteiskunnan valtavirtaan.
Se on meille vaikeaa.
Yritämme kovasti taistella ennakkoluuloja vastaan -
ja oikoa käsityksiä Messiaasta ja Uuden testamentin kirjoituksista.
Kerromme, mitä on olla Jeesuksen seuraaja.
Se ei ole mikään uskonnollinen kultti.
Se on elämän muuttava, puhdistava, -
elämän antava kokemus.
Juutalaisten on määrä oppia tuntemaan Messiaansa, -
samoin kuin kaikkien kansojen.
Suomennos: Marianne Tenetz